තම සේවාදායක ගුවන් ගමන් පාලකවරයා වෙත අධිකරණය විසින් වාරණ නියෝගයක් නිකුත් කර නොමැති අවස්ථාවක නීතිඥවරයෙකු හා පිස්කල් නිලධාරියෙකු මේ ආකාරයෙන් කටයුතු කලේ කෙසේදැයි ප්‍රශ්න කරමින් මේ පිළිබඳව අධිකරණයේ අවධානය යොමු කරන්නැයි ඉල්ලා සිටි අතිරේක සොලිසිටර් ජනරාල්වරයා මෙම පිස්කල් නිලධාරියා සහ නීතිඥවරයා ගුවන් ගමන් පාලක මැදිරිය වෙත පැමිණි ආකාරය තහවුරු කිරීම සඳහා ජායාරූප 14 ක් අඩංගු සංයුක්ත තැටියක්ද අධිකරණයට ඉදිරිපත් කළේය.මේ අවස්ථාවේදී අධිකරණය ඇමතමින් අතිරේක සොලිසිටර් ජනරාල්වරයා පවසන කරුණු සත්‍යයක් නම් මෙම ක්‍රියාව හරහා තම අධිකරණයේ බලය අයුතු ලෙස පරිහරණය කිරීමක් සිදුවී ඇතැයි පැවසු විනිසුරුවරයා මේ සම්බන්ධයෙන් අයර්ලන්ත සමාගම වෙනුවෙන් පෙනී සිටි නීතිඥවරයා වෙත සිය බලවත් අප්‍රසාදය පළ කළේය.